Fil- Prim Awla tal- Qorti Civili Illum 21 ta ' Ġunju 2010 Onorevoli Prim Ministru , Berga ta Kastilja , Pjazza Ta Kastilja , il- Belt , Valletta Onorevoli Kap tal- Oppozizzjoni , Partit Laburista , Triq Mile End , Ħamrun . Speaker Kamra tar- Rapprezentanti , Il- Palazz , il- Belt Valletta . Avukat Generali , Il- Palazz , il- Belt Valletta . Permezz tal- preżenti ittra uffiċjali Michael Briguglio ( K . 202375 M ) f' ismu proprju u fl- isem u l- interess tal- partit politiku Alternattiva Demokratika qed jipremetti : Illi preżentement is- sistema elettorali Maltija hija waħda li tifavorrixxi biss il- partiti l- kbar u cioe il- Partit Laburista u l- Partit Nazzjonalista , u dana għax l- Artiklu 52 tal- Kostituzzjoni jipprovdi illi jiskatta mekkaniżmu korrettiv fil- konfront ta' żewġ partiti biex jirristawra l- proporzjonalita' bejn voti miksuba u membri parlamentari eletti . Illi dan il- mekkaniżmu jiskatta biss meta jkun hemm żewġ partiti biss li jkunu eletti , u ma jkoprix il- possibilta li jiġi elett / ta membru parlamentari ta partit oltre iz- żewġ partiti l- kbar . Illi dan hu diskriminatorju fil- konfront ta partiti bħal ma hu il- partit mittenti peress li is- sistema tagħti vantaġġ lill- żewġ partiti kbar u tpoġġi lil partiti oħra fi żvantaġg . Illi l- partit mittenti ilu s- snin sħaħ jilmenta li s- sistema elettorali hi rranġata biex tiffavorixxi liz- żewġ partiti l- kbaru fil- fatt fil- passat ħa sehem f' diskussjonijiet mal- partiti l- oħra biex tinstab soluzzjoni u meta dawn id- diskussjonijiet waslu fl- aħħar il- partiti l- kbar abbandunaw id- diskussjonijiet bejn tlieta u ftehmu waħedhom Illi wara l- elezzjoni 2008 twaqqaf Select Committee tal- Parlament b' terms of reference li jinkludu titjib tas- sistema elettorali . Illi fis- sajf tas- sena 2008 rappreżentanti tal- partit mittenti Alternattiva Demokrattika iltaqa' ma l- Ispeaker ta dak iz- żmien Onorevoli Louis Galea u għaddietlu proposti f' dan ir- rigward . Illi sa s- sena 2010 ma kien hemm l- ebda risposta mill- Ispeaker jew mis- Select Committee u l- partit mittenti rega' talab li jsiru il- laghat fuq il- liġi elettorali . L- Ispeaker Onorevoli Louis Galea kien stqarr li għalkemm ma kienx ser ikompli fil- kariga tiegħu hu kien gja ħejja pjan biex is- sitwazzjoni tkun indirizzata . Illi riċentement ir- rappreżentanti tal- Partit Laburista iddikjaraw li l- membri tal- partit fis- Select Committee fuq indikata ġew irtirati mill- istess Kumitat u dana minħabba tilwima mal- Gvern dwar inċidenti fil- Kamra . Illi dan ifisser li ser nerggha niġu f' sitwazzjoni fejn lejliet l- elezzjoni is- sitwazzjoni diskriminatorja ma tkunx indirizzzata . Ghaldaqstant , intom qegħdin tigu interpellati sabiex mhux aktar tard minn għaxart ' t' ijiem minn notifika ta din l- ittra uffiċjali tgħaddu għall- emenda u tibdil tal- liġi li hija diskriminatorja fil- konfront tal- partit mittenti . Fin- nuqqas ta' tali azzjoni rimedjali il- partit mittenti huma sejjer jintavola il- proċeduri ġudizzjarji opportuni mingħajr ebda pre - avviż ieħor . Ghal kull buon fini jiġi dikjarat illi din l- ittra uffiċjali qegħda tiġi inter alia intavolata sabiex isservi l- finijiet ta' l- Artikolu 460 tal- Kapitolu 12 tal- Ligijiet ta' Malta .